Source: http://docplayer.fi/521649-Tuetun-kotona-kuntoutumisen-malli-ikaihmisille-uudenmaan-aluehankkeen-loppuraportti-1-3-2008-28-2-2010.html
Timestamp: 2017-11-24 08:06:53+00:00
Document Index: 18688934

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

TUETUN KOTONA KUNTOUTUMISEN MALLI IKÄIHMISILLE UUDENMAAN ALUEHANKKEEN LOPPURAPORTTI - PDF
TUETUN KOTONA KUNTOUTUMISEN MALLI IKÄIHMISILLE UUDENMAAN ALUEHANKKEEN LOPPURAPORTTI
Download "TUETUN KOTONA KUNTOUTUMISEN MALLI IKÄIHMISILLE UUDENMAAN ALUEHANKKEEN LOPPURAPORTTI 1.3.2008-28.2.2010"
1 TUETUN KOTONA KUNTOUTUMISEN MALLI IKÄIHMISILLE UUDENMAAN ALUEHANKKEEN LOPPURAPORTTI Tämä aluehanke on osa rintamaveteraanien ja sotainvalidien avo- ja kotikuntoutuksen kehittämishanketta (AKU hanke), jonka loppuraportti julkaistaan erikseen Marju Huuhtanen Aku-hankkeen projektipäällikkö Kaunialan Sairaala Oy Kristiina Niemelä kehittämispäällikkö Kaunialan Sairaala Oy
2 Sivu 2 / 67 SISÄLLYSLUETTELO ESIPUHE HANKKEEN LÄHTÖKOHDAT TUETUN KOTONA KUNTOUTUMISEN MALLI IKÄIHMISILLE TOIMINTAMALLI Alustava arvio Kotona selviytymisen arviointi Kotikuntoutumissuunnitelma Tuettu kotona kuntoutuminen Arviointi ja kotikuntoutussuunnitelman tarkistaminen Kirjaaminen HANKKEEN TOTEUTUS UUDELLAMAALLA HANKKEEN KÄYNNISTYMINEN TYÖSKENTELY HANKKEEN AIKANA MALLIN SOVELTAMINEN UUDENMAAN YHTEISTYÖKUNNISSA HELSINGIN KAUPUNKI HYVINKÄÄN KAUPUNKI JÄRVENPÄÄN KAUPUNKI KIRKKONUMMEN KUNTA VANTAAN KAUPUNKI ESPOON KAUPUNKI HANKKEEN TULOKSET UUDELLAMAALLA TUETUN KOTONA KUNTOUTUMISEN SISÄLTÖ YHTEENVETO ASIAKASMÄÄRISTÄ JA TOTUTUNEISTA KOTIKÄYNNEISTÄ KOTIKUNTOUTUKSEN VAIKUTUKSET ASIAKKAAN TOIMINTAKYKYYN HANKKEEN ARVIOINTIA ASIAKASTYYTYVÄISYYS YHTEISTYÖKUNTIEN TYYTYVÄISYYS ITSEARVIOINTI PALVELUN TUOTTEISTAMINEN KAUNIALAN SAIRAALA OY:SSÄ KOTONA SELVIYTYMISEN ARVIOINTI KOTIKUNTOUTUS TOIMINNAN KUSTANNUKSET POHDINTA JA JOHTOPÄÄTÖKSET KIITOKSET LÄHTEET LIITTEET... 39
3 Sivu 3 / 67 ESIPUHE Valtakunnallinen AKU-hankkeen molemmat aluehankkeet Keski-Suomessa ja Uudellamaalla on saatu päätökseen. Uudenmaan aluehankkeen onnistumiseen ovat olleet vaikuttamassa Helsingin, Vantaan, Hyvinkään ja Järvenpään kaupunkien sekä Kirkkonummen kunnan veteraani- ja ikäihmisten kuntoutuksesta vastaavat organisaatiot ja useat henkilöt. Heidän yhteistyöhalunsa ja myötämielisyytensä ovat olleet hankkeen varsinaisille toteutujille ilon ja kiitollisuuden aihe. Sotiemme veteraanien kuntoutuksesta säädetään laissa. Rintamaveteraanien kuntoutuksen järjestämisvastuu on kunnilla, joita Valtiokonttori ohjeistaa vuosittaisella ohjekirjeellään. Ohjeiden mukaan kunnan vuosittain myöntävien maksusitoumusten tulisi jakautua puoliksi avo- ja laitoskuntoutukseen. Päivä- tai avokuntoutus on ensisijainen kuntoutusmuoto, kun niillä on mahdollista saavuttaa riittävä hoitotulos. Tähän tavoitteeseen ei ole kaikissa kunnissa kuitenkaan päästy. Viime vuosina myös laitoskuntoutukseen hakeutuvien määrä on vähentynyt ja rintamaveteraanikuntoutukseen osoitettuja määrärahoja on jäänyt osassa maata käyttämättä. Tähän tarkoitukseen varatut määrärahat ovat kuitenkin palautuneet ja hakemusten perusteella jaettu uudelleen kuntien rintamaveteraanikuntoutuksen käyttöön. Rintamaveteraanikuntoutuksen laitospainotteisten palvelujen rinnalle tarvitaan siis toimivia vaihtoehtoisia ja näyttöön perustuvia avo- ja kotikuntoutuspalveluita. Uusia toimintamalleja on kehitetty kahdessa sotiemme veteraanien avokuntoutuksen kehittämishankkeessa. Aikaisemman Kotikuntoutumisavustajaprojektin ja tässä raportissa esiteltävän Rintamaveteraanien ja sotainvalidien avo- ja kotikuntoutuksen kehittämishankkeen tuloksia voidaan soveltaa myös muiden ikäihmisten kuntoutuksen kehittämisessä. Ikääntyneiden toimintakykyä ja hyvinvointia tukevia toimintatapoja tarvitaan väestön ikääntyessä ja eliniän odotteen pidentyessä. Sotiemme veteraanit ovat ainoa ikääntyneiden joukko, joille on suunnattu systemaattista kuntoutusta. Muille ikäihmisille suunnattu kuntoutus on perustunut pääasiassa sairauksien seurauksien korjaamiseen ja fyysistä toimintakykyä tukevaan kuntoutukseen esimerkiksi lonkkamurtuman tai aivohalvauksen jälkeen. Viime vuosina on noussut esiin tarve kuntoutuksen sisällön laajentamiseen kohti monialaisempaan gerontologista kuntoutusta, jolloin kuntoutuksen perustana on kuntoutumisen edistäminen ja ehkäisevä vanhustyö. Fyysisen toimintakyvyn lisäksi kuntoutuksessa on tärkeää huomioida myös ikääntymisen sosiokulttuurisuus. Tässä loppuraportissa kuvataan Kaunialan Sairaala Oy:n toteuttama Rintamaveteraanien ja sotainvalidien avo- ja kotikuntoutuksen kehittämishanke (AKU-hanke) Uudenmaan yhteistyökuntien kanssa.
4 Sivu 4 / 67 1 HANKKEEN LÄHTÖKOHDAT Rintamaveteraanien ja sotainvalidien avo- ja kotikuntoutuksen kehittämishanke, AKU-hanke, toteutettiin yhteistyössä Sotainvalidien Veljesliiton, Kaunialan Sairaala Oy:n ja Keski-Suomen Sairaskotisäätiön Sotainvalidien Sairaskodin kanssa välisenä aikana. Mukana kehittämistyössä oli useita kuntia Uudenmaan ja Keski-Suomen alueelta. Sosiaali- ja terveysministeriö myönsi kehittämishankkeelle erillisrahoituksena miljoona euroa rintamaveteraanien kuntoutuksen tutkimus- ja kehittämismäärärahasta. AKU-hanke jaettiin Uudenmaan ja Keski-Suomen aluehankkeisiin sekä aluehankkeita yhdistävään tukihankkeeseen. Uudenmaan aluehankkeen toiminnasta ja taloudesta vastasi Kaunialan Sairaala Oy, Keski-Suomen aluehankkeesta vastasi Keski-Suomen Sairaskotisäätiön Sotainvalidien Sairaskoti ja tukihankkeen toiminnasta ja taloudesta vastasi Sotainvalidien Veljesliitto. Tukihankkeeseen nimettiin hankkeen koordinoinnista vastaamaan projektikoordinaattori ja aluehankkeisiin nimettiin omat projektipäälliköt, jotka vastasivat toiminnan tasolla hankkeiden tavoitteiden saavuttamisesta. AKU-hanke oli jatkoa vuonna toteutetulle kotikuntoutumisavustajaprojektille, jonka kokemukset olivat olleet pohjana kuntoutuksen suunnittelu- ja seurantamallin rakentamisessa ja kotona tapahtuvan kuntoutuksen sisällön jatkosuunnittelussa (liite 1). Kotikuntoutumisavustajaprojektin tutkimustulosten mukaan ikääntyneen fyysinen suorituskyky näyttää paranevan laitoskuntoutuksen aikana ja kuntoutumisen säännöllinen tukeminen kotona parantaa iäkkäiden elämänlaatua. Optimaalisen kotikuntoutuksen kehittämiseksi tarvitaan kuitenkin vielä lisätutkimusta. Tämän hankkeen tarkoituksena oli kehittää Kaunialan Sairaala Oy:n, kuntien, sairas- ja veljeskotien sekä kuntoutuslaitosten välistä seudullista kuntoutuksen suunnittelu- ja seurantamallia sekä viimeistellä kotikuntoutusmalli, jonka avulla edistetään ikääntyneiden kuntoutujien toimintakykyä ja varmistetaan heidän kotona selviytymistään. Lisäksi uuden toimintamallin suunnittelussa huomioitiin Vanhustyön keskusliiton laajan geriatrisen kuntoutuksen tutkimus- ja kehittämishankkeen aikana esiinnousseet geriatrisen kuntoutuksen kehittämistarpeet (Pitkälä ym. 2005). Kehitettävää on erityisesti asiakaslähtöisyyden toteutumisessa ja asiakkaiden hoitoon sitoutumisessa. Malli vastaa myös sosiaali- ja terveysministeriön asettamiin valtakunnallisiin ikäihmisten palvelujen laatusuosituksiin (STM 2008). Laatusuositus sisältää linjauksia palvelujen laadun ja vaikuttavuuden parantamiseksi kunnille ja yhteistoiminta-alueille. Suositus painottaa muun muassa ikäihmisille tarjottavien palveluiden valikoiman monipuolistamista neuvonta- ja ehkäisevillä palveluilla sekä terveyden, toimintakyvyn ja kuntoutumisen tukemista kaikissa palveluissa.
5 Sivu 5 / 67 2 TUETUN KOTONA KUNTOUTUMISEN MALLI IKÄIHMISILLE Kehittämistyön tuloksena valmistui tuetun kotona kuntoutumisen malli ikäihmisille (kuva 1). Mallissa kuntoutus käsitetään aiempaa laaja-alaisemmin ja se täydentää hyvin käytössä olevia avo- ja laitoskuntoutuksen muotoja. Tuetun kotona kuntoutumisen tavoitteena on tukea asiakkaan kotona selviytymistä kokonaisvaltaisesti kaikilla toimintakyvyn osa-alueilla ja siten ennaltaehkäistä toimintakyvyn laskua ja laitoshoitoon joutumisen riskiä. Mallin mukainen kuntoutus perustuu kotona tapahtuvaan kokonaisvaltaisen toimintakyvyn arviointiin ja arvioinnin perusteella asiakkaan kanssa yhdessä laadittavaan kotikuntoutumissuunnitelmaan. Kotona tapahtuvasta kuntoutuksesta vastaa työpari, kuntoutuksen tukihenkilö yhdessä fysioterapeutin ja/tai toimintaterapeutin kanssa. Fysioterapeutti tai toimintaterapeutti toimii työparissa kuntoutuksen asiantuntijana ja tukihenkilö vastaa kuntoutuksen toteutumisesta kotikuntoutumissuunnitelman mukaisesti. 2.1 TOIMINTAMALLI 1 ALUSTAVA ARVIO TUETUN KOTONA KUNTOUTUMISEN TARPEESTA 2 KOTONA SELVIYTYMISEN ARVIOINTI Fysioterapeutin / toimintaterapeutin kotikäynti 4 5 KOTIKUNTOUTUS Tuettu kotona kuntoutuminen KOTONA SELVIYTYMISEN ARVIOINTI JA KOTIKUNTOUTUMISSUUNNITELMAN TARKISTAMINEN 3 Kotikuntoutumissuunnitelma liitteeksi hoito- ja palvelusuunnitelmaan 6 K I R J A A M I N E N Kuva 1. Tuetun kotona kuntoutumisen malli ikäihmisille.
6 Sivu 6 / 67 1 Alustava arvio Alustava arvio tuetun kotona kuntoutumisen tarpeesta voidaan tehdä kotihoidossa, oman lääkärin vastaanotolla, kuntoutusjaksolla tai avofysioterapian yhteydessä. Aloitteen voi tehdä myös asiakas itse tai hänen omaisensa. Tuetun kotona kuntoutumisen tarpeen saattaa aiheuttaa akuuttitila (esim. leikkauksen, aivoinfarktin tai muun sairauden jälkeinen kuntoutuksen tarve kotona) tai iän mukanaan tuoma haurastuminen (HRO = hauraus-raihnaus oireyhtymä) ja siitä syystä kotona selviytymisen vaikeutuminen (taulukko 1). Taulukko 1. Tuetun kotona kuntoutumisen kriteereitä. 1. Akuutti tila, esimerkiksi aivoinfarktin, leikkauksen tai muun sairauden jälkeinen tuen ja kuntoutuksen tarve kotona 2. Iän mukanaan tuoma haurastuminen (HRO), esimerkiksi liikkumisen vähentyminen kotona ja kodin ulkopuolelle toimintakyky ja itsenäisen suoriutumisen heikentyminen sosiaalisen osallistumisen vähentyminen muistin heikentyminen mielialan alentuminen 2 Kotona selviytymisen arviointi Asiakkaan kokonaisvaltainen kotona selviytyminen (liite 2) arvioidaan kotikäynnillä. Arvioinnin tekee fysioterapeutti tai toimintaterapeutti yhdessä asiakkaan ja mahdollisuuksien mukaan myös omaisten, tukihenkilön ja kotihoidon työntekijän kanssa. Kotona selviytymisen arvioinnin avulla kartoitetaan asiakkaan terveydentila, käytössä olevat palvelut, liikkumisen apuvälineet, asunnon muutostöiden tarve, sosiaalinen osallistuminen ja verkosto, päivittäiset toiminnot, fyysinen toimintakyky, mieliala, muistitoiminnot, asuinympäristö liikkumisen kannalta sekä kaatumisriski. 3 Kotikuntoutumissuunnitelma Kotona selviytymisen arvioinnin perusteella laaditaan erillinen kotikuntoutumissuunnitelma (liite 3), jonka sisältö on kehitetty AKU-hankkeen alkuvaiheessa. Kotikuntoutumissuunnitelma kirjataan potilastietojärjestelmään, esimerkiksi asiakkaan fysioterapiatietoihin, kunnassa ja kuntoutuslaitoksessa sovitun käytännön mukaisesti. Kotikuntoutumissuunnitelma lisätään kotihoidon asiakkaalla
7 Sivu 7 / 67 liitteeksi hoito- ja palvelusuunnitelmaan sekä toimitetaan asiakkaalle kotiin. Selvitys mahdollisesti todetusta kotihoidonpalveluiden tarpeesta toimitetaan kotihoidon käyttöön. 4 Tuettu kotona kuntoutuminen Tuettu kotona kuntoutuminen toteutetaan kotona selviytymisen arviointiin pohjautuvan kotikuntoutumissuunnitelman mukaisesti. Kotona tapahtuvasta kuntoutuksesta vastaa työpari, minkä muodostaa kuntoutuksen tukihenkilö ja fysioterapeutti tai toimintaterapeutti. Fysioterapeutti tai toimintaterapeutti toimii työparissa kuntoutuksen asiantuntijana. Hän suunnittelee kotikuntoutuksen sisällön asiakkaan tavoitteita ja tarpeita vastaaviksi, antaa ohjauksen tukihenkilölle (liikunnalliset harjoitteet, yksilölliset ohjeet ja ergonomia) ja varmistaa kotikuntoutuksen laadun. Kotikuntoutusta toteuttaa tukihenkilö, joka on suorittanut sosiaali- ja terveysalan perustutkinnon - lähihoitajan, kuntohoitajan tai vastaavan tutkinnon. Tukihenkilö toimii fysioterapeutin tai toimintaterapeutin ohjauksessa koko kotikuntoutuksen ajan. Tukihenkilöllä on mahdollisuus konsultoida kunnan vanhuspalveluiden henkilöstöä ja/tai kuntoutuslaitoksen moniammatillista kuntoutustyöryhmää. Tukihenkilö käy asiakkaan luona 1 4 kertaa kuukaudessa, kotikäynnin kestäessä 1-1,5 tuntia / kerta. Fysioterapeutti tai toimintaterapeutti osallistuu kotikäynneille tarvittaessa, esimerkiksi asiakkaan toimintakyvyn muuttuessa tai viimeistään 12 kuukauden kuluttua kotona selviytymisen arvioinnista. Tukihenkilö huomioi asiakkaan toimintakyvyn eri osa-alueet kokonaisvaltaisesti. Fyysisen toimintakyvyn alueella tukihenkilö kannustaa asiakasta harjoitteluun, joka kohdistuu lihasvoima-, tasapaino- ja kestävyysharjoitteisiin. Psyko-sosiaalisen toimintakyvyn alueella keskitytään vuorovaikutukseen ja mielialaan, kognitiivisen toimintakyvyn alueella vastaavasti mm. muistitoimintoihin. Taulukossa 2 esitellään tuetun kotona kuntoutumisen sisältöä. Asian selkeyttämiseksi jako on tehty toimintakyvyn osa-alueisiin. Esimerkiksi liikuntaharjoittelu ja asiointi tukevat fyysisen toimintakyvyn lisäksi myös psykososiaalista ja kognitiivista toimintakykyä, ja ryhmiin tai muihin kodin ulkopuolisiin tilaisuuksiin avustaminen tukevat psykososiaalisen toimintakyvyn ohella fyysistä ja kognitiivista toimintakykyä. Tukihenkilön tehtäviin kuuluu myös asiakkaan terveydentilan seuraaminen ja tiedon välittäminen tarvittaessa esimerkiksi omaiselle, kotihoidolle tai omalle lääkärille sekä asiakkaan ohjaaminen tämän tarvitsemiin palveluihin. Tukihenkilö toimii toimintakykyä tukevalla työotteella. Olennaista tuetussa kotona kuntoutumisessa on, että asiakas on itse aktiivinen toimija. Tukihenkilön tehtävänä on ohjata, kannustaa ja tukea, ei tehdä asioista asiakkaan puolesta. (Taulukko 3.)
8 Sivu 8 / 67 Taulukko 2. Esimerkkejä tuetun kotona kuntoutumisen sisällöstä toimintakyvyn osa-alueittain. Fyysinen Psykososiaalinen Kognitiivinen Toimintakyvyn osa-alueet Lihasvoima Tasapaino Vuorovaikutus Mieliala Muisti Hahmottaminen Kestävyys Osallistuminen Päättelykyky Liikkuvuus Sosiaalinen yhteisyys Kielellinen ilmaisu Tuetun kotona kuntoutumisen sisältöä Lihasvoimaa ja tasapainoa tukeva harjoittelu Liikkuvuusharjoittelu Ulkoilu Kotiaskareissa ja asioinnissa tukeminen Keskusteleminen Kuunteleminen Harrastuksiin ja ryhmiin ohjaaminen Kodin ulkopuolisiin tilaisuuksiin ohjaaminen ja avustaminen Muistiharjoitteet, muistelu Menetettyjen harjoittelu Elämänkulku Kirjoittaminen Lukutuokiot taitojen 5 Arviointi ja kotikuntoutussuunnitelman tarkistaminen Fysioterapeutti tai toimintaterapeutti tekee yhdessä tukihenkilön kanssa uuden kotona selviytymisen arvioinnin ja päivittää kotikuntoutumissuunnitelman tarvittaessa tai viimeistään 12 kuukauden kuluttua ensimmäisestä arvioinnista. Uusi arviointi tehdään, jos asiakkaan toimintakyvyssä on tapahtunut muutoksia tai ennen mahdollista laitoskuntoutusjaksoa. Fysioterapeutti tai toimintaterapeutti kirjaa tiedot potilastietojärjestelmään sovitun käytännön mukaisesti ja välittää tiedon asiakkaan toimintakyvystä kuntoutuslaitoksen moniammatilliselle työryhmälle ennen mahdollisen laitoskuntoutusjakson alkua. Kuntoutuslaitoksen moniammatillinen työryhmä kirjaa kuntoutusjakson aikana todetut tarvittavat muutokset kotikuntoutumissuunnitelmaan. 6 Kirjaaminen Fysioterapeutti tai toimintaterapeutti kirjaa kotona selviytymisen arvioinnin ja kotikuntoutumissuunnitelman kuntoutuslaitoksessa sekä kunnassa sovitun käytännön mukaisesti. Tukihenkilö kirjaa
9 Sivu 9 / 67 jokaisen kotikäynnin sisällön ja asiakkaan toimintakyvyssä tapahtuneet muutokset kunnassa ja kuntoutuslaitoksessa sovitun käytännön mukaisesti. Taulukko 3. Tukihenkilön tehtävät kotona kuntoutumisen toteuttamisessa. Tukihenkilön tehtävät kotona kuntoutumisen toteuttamisessa Asiakkaan toimintakyvyn ja terveydentilan seuranta kotikäyntien yhteydessä Neuvominen ja kannustaminen toimintakyvyn tukemiseen, terveydenhoitoon ja terveyden edistämiseen liittyvissä asioissa, esimerkiksi - liikkuminen - ravinto - hygienia - uni Neuvominen ja ohjaaminen yksilöllisten harjoitteiden toteuttamisessa sekä omatoimiseen harjoitteluun kannustaminen Ohjaaminen, kannustaminen ja tukeminen kotiaskareiden tekemisessä, esimerkiksi - leipominen ja ruuanlaitto - pihatöiden tekeminen kuten kukkien hoito, kitkeminen ja marjojen kerääminen Kodin ulkopuolella asiointi yhdessä asiakkaan kanssa, esimerkiksi - kaupassa, apteekissa tai kirjastossa käyminen Ulkoileminen yhdessä asiakkaan kanssa Menetettyjen taitojen uudelleen harjoittaminen, esimerkiksi sairaalajakson jälkeen - kahvin keittäminen, leipominen ja ruuanlaitto Tukena oleminen ja avustaminen kodin ulkopuolisissa tapahtumissa ja tilaisuuksissa, esimerkiksi - lääkärissä ja tutkimuksissa käynneillä - veteraanien tilaisuuksissa tai muissa ikääntyneille tarkoitetuissa ryhmissä Apuvälineiden käytön ohjaaminen ja uusien apuvälineiden hankinnassa avustaminen Lääkityksen toteutuksen seuranta ja siitä tiedottaminen tarvittaessa kotihoitoon tai omaisille Keskusteleminen ja kuunteleminen Lehden lukeminen yhdessä asiakkaan kanssa Muistin harjoittaminen, esimerkiksi - ristisanojen ja sudokujen tekeminen yhdessä asiakkaan kanssa - kortin pelaaminen - muisteleminen - laulaminen Yhteydenpito muihin palveluntuottajiin yhdessä asiakkaan kanssa Yhteydenpito ja tiedottaminen asiakkaan asioista mm. fysioterapeutille, kotihoidon työntekijöille ja omaisille YKSILÖLLISYYS KOKONAISVALTAISEN KUNTOUTUMISEN TUKEMISESSA
10 Sivu 10 / 67 3 HANKKEEN TOTEUTUS UUDELLAMAALLA 3.1 HANKKEEN KÄYNNISTYMINEN Uudenmaan aluehanke käynnistettiin helmikuussa 2008 kutsumalla lähikuntien edustajat yhteiseen AKU-hankkeen esittelytilaisuuteen Kaunialan sairaalaan ( ). Yhteistyö ja käynnistämiskokoukset kuntien kanssa projektikoordinaattori aloitti keväällä Lopulliset päätökset kuntien osallistumisesta hankkeeseen tehtiin alkusyksyn 2008 aikana. Uudenmaan aluehankkeen yhteistyökunniksi valikoituivat viisi kuntaa, Järvenpää, Kirkkonummi, Hyvinkää, Helsinki ja Vantaa. Hanke käynnistettiin eri kunnissa porrastetusti syksyn 2008 aikana. Espoon kanssa neuvoteltiin mahdollisesta AKU-hankkeeseen osallistumisesta, mutta Espoo jättäytyi kuitenkin pois hankkeesta. Yhteistyö Espoon ja Kaunialan Sairaala Oy:n välillä jatkui kuitenkin päiväkuntoutuksessa käyvien kotikuntoutuksen kehittämisenä. Kuntien käynnistämispalavereissa päätettiin asiakkaiden valinnasta, tukihenkilö- ja fysioterapeuttiresursseista, kirjaamiskäytännöstä sekä yhteistyöstä kotihoidon ja fysioterapian kanssa. Kuntiin valittiin myös AKU-hankkeen vastuuhenkilö, joka vastasi mm. asiakkaiden valinnasta sovitun suunnitelman mukaisesti. Projektipäällikkö perehdytti tukihenkilöt ja fysioterapeutit / toimintaterapeutin AKU-hankkeen käytäntöihin toiminnan käynnistyessä eri yhteistyökunnissa. Yhteistyöpalavereita pidettiin säännöllisesti sekä kuntien vastuuhenkilöiden, tukihenkilöiden ja fysioterapeuttien / toimintaterapeutin kanssa käynnistämisen jälkeen. 3.2 TYÖSKENTELY HANKKEEN AIKANA Alueellinen ohjausryhmä Uudellamaalla alueellinen ohjausryhmä kokoontui hankkeen aikana kolmesti. Ohjausryhmän muodostivat Kaunialan Sairaala Oy:n, Sotainvalidien Veljesliiton, sotaveteraanijärjestöjen sekä yhteistyökuntien edustajat. Ohjausryhmän tehtävänä oli näyttää suunta toiminnalle, toimia tavoitteiden tarkistajana ja laadun varmistajana, tuoda tietoa käytännön työtä tekeville, toimia projektipäällikön tukena sekä koota yhteen alueellisia kokemuksia raportointia varten. AKU:n projektiryhmä Päävastuu hankkeen käytännön suunnittelusta ja kehittämistyöstä oli työryhmällä, jonka muodostivat projektikoordinaattori Inkeri Kangas, Uudenmaan ja Keski-Suomen projektipäälliköt Marju Huuhtanen ja Sari Jokinen. Ryhmä kokoontui hankkeen aikana molemmilla alueilla yhteensä 10 kertaa, 4 kertaa Keski-Suomen Sairaskotisäätiön Sotainvalidien Sairaskodissa ja 6 kertaa Kaunialan Sairaala Oy:ssä. Tarpeen mukaan tapaamisiin osallistuivat myös kehittämis- ja laatupäällikkö Kris-
11 Sivu 11 / 67 tiina Niemelä Kaunialan Sairaala Oy:stä ja johtaja ylilääkäri Pia Laukkanen Keski-Suomen Sairaskotisäätiön Sotainvalidien Sairaskodista. Keskustelua käytiin tapaamisten välillä tarpeiden mukaan puhelimitse ja sähköpostilla. Aluehankkeiden työkokoukset Hankkeen aikana järjestettiin kaksi (2) aluehankkeita koskevaa työkokousta Varalan Urheiluopistolla, Tampereella. Lokakuussa 2008 kokoontumisen tarkoituksena oli tutustuttaa toisiinsa vastaavaa työtä tekevät sekä luoda yhteinen näkemys kotikuntoutuksen sisällöstä. Ohjelmassa oli projektikoordinaattorin ja aluevastaavien alustuksiin pohjautuvaa keskustelua ja ryhmätyöskentelyä sekä kaatumisriskianalyysiin ja tasapainoharjoitteluun liittyvät asiantuntijaluennot. Maaliskuussa 2009 toisessa tapaamisessa vaihdettiin kokemuksia kotikuntoutuksen toteuttamisesta eri kunnissa, pohdittiin sekä syvennettiin tietoa kotikuntoutuksen sisällöstä toimintakyvyn ylläpitämisen näkökulmasta. Pohjustuksena keskustelulle oli asiantuntijaluento Ikääntyneen masennus. Uudenmaan kuntien työkokous ja kuntaseminaari Uudenmaan kuntien kesken järjestettiin yksi työkokous ja seminaari. Työkokous oli huhtikuussa 2009 Pasilassa, Helsingissä. Työkokoukseen osallistui sekä AKU-hankkeen työntekijät että kuntien kotihoidon ja fysioterapian edustajat. Työkokouksen aiheena oli kotikuntoutuksen, kotihoidon ja fysioterapian yhteistyön vahvistaminen. Osallistujia oli kaikista Uudenmaan yhteistyökunnista yhteensä 16. Kuntaseminaari Veteraanikuntoutuksen uudet mahdollisuudet Uudellamaalla järjestettiin marraskuun alussa 2009 Kaunialan sairaalassa. Seminaariin oli kutsuttuna sekä yhteistyökuntien edustajat että muiden Uudenmaan kuntien edustajat ja veteraaniasioista vastaavat. Seminaarissa kerrottiin veteraanikuntoutuksen valtakunnallisista suuntaviivoista sekä AKU-hankkeen mallin mukaisesta kotikuntoutuksesta. Aihe kiinnosti Uudenmaan kuntia. Osallistujia oli kymmenestä eri kunnasta ja osanottajia oli 29. Uudenmaan kuntien yhteistyöpalaverit Kaikissa viidessä Uudenmaan yhteistyökunnassa pidettiin hankkeen alusta alkaen säännöllisesti yhteistyöpalavereja hankkeen tilanteen päivittämiseksi ja uusien suunnitelmien luomiseksi. Yhteistyöpalavereihin osallistui projektipäällikön lisäksi fysioterapeutti tai toimintaterapeutti, tukihenkilö, kunnan veteraanineuvoja tai -sihteeri, (kunnan) fysioterapian vastaava ja kotihoidon päällikkö. Yhteistyöpalaverit pidettiin kunnissa ja niitä järjestettiin hankkeen aikana yhteensä 65. Lisäksi järjestettiin erilliset kuntapalaverit kahdesti, keväällä 2009 ja syksyllä Ensimmäisessä kuntapalaverissa käynnistettiin keskustelua kunnan veteraanikuntoutuksen tulevaisuuskuvasta ja
12 Sivu 12 / 67 toimintamallista. Toisessa kuntapalaverissa arvioitiin AKU-hankkeen nykytilaa ja hahmotettiin sotiemme veteraanien tarpeiden mukaista tulevaisuuden toimintamallia. Projektityöntekijöiden kokoontumiset Uudenmaan AKU-hankkeen työntekijät kokoontuivat vuoden 2008 aikana projektipäällikön johdolla yhdeksän kertaa Kaunialan sairaalassa. AKU-hankkeen sisäisiä koulutuksia järjestettiin kahdesti ja koulutusten sisältö suunniteltiin työntekijöiden toiveiden mukaisesti. Aiheina olivat keinutuoli- ja sukkahousujumppa sekä pienapuvälineet kotikuntoutuksessa. Vuoden 2009 aikana yhteisiä kokoontumisia ja koulutuksia jatkettiin säännöllisesti projektipäällikön johdolla Kaunialan sairaalassa. Kokoontumisia oli yhteensä 11 ja sisäisiä koulutuksia kuusi. Koulutusten sisältö suunniteltiin työntekijöiden toivomusten mukaisesti. Aiheina olivat eläkkeensaajan hoitotuki, MMSE-muistitestiin perehtyminen, vaikean potilaan kohtaaminen, ikääntyneen ravitsemus ja muistisairaat. Tutustumiskäyntejä tehtiin Taavinpuistoon (ikääntyneiden ulkoilupuisto), Näkövammaisten palvelu- ja toimintakeskus Iirikseen sekä Toimiva-kotiin. Muut koulutukset ja esittelytilaisuudet Aku-hankkeen infotilaisuus järjestettiin syksyllä 2008 Kaunialan sairaalan henkilökunnalle kolme kertaa. Fysioterapian osastolla pidettiin puolen päivän perehdytyskoulutus marraskuussa Syyskuussa 2009 projektipäällikkö piti esitelmän Terveyden ja hyvinvoinnin laitoksella Ikäihmisten kaatumisten ehkäisy koulutustilaisuudessa. Esitelmän aiheena oli Kaunialan sairaalan kokemuksia kotikuntoutuksen yhteydessä käytetystä materiaalista. Lokakuussa 2009 projektipäällikkö osallistui luennoitsijana Satakunnan sairaanhoitopiirin järjestämään Geriatrisen kuntoutuksen koulutustilaisuuteen. Siellä aiheena oli Sotiemme veteraanien avo- ja kotikuntoutushanke. Marraskuussa 2009 AKU-hanketta esiteltiin KUUMA-kuntien (Hyvinkää, Järvenpää, Kerava, Mäntsälä, Nurmijärvi ja Tuusula) veteraanitapaamisessa ja joulukuussa 2009 AKU-hankkeen mukaisesta veteraanien tuetun kotona kuntoutumisen mallista Järvenpään fysioterapeuteille. Koulutuksista ja esittelyistä vastasi projektipäällikkö tai hänen sijainen. Lisäksi projektipäällikkö osallistui syksyllä 2008 Sosiaali- ja terveysturvan keskusliiton järjestämään Projektin tulokset elämään - koulutukseen sekä keväällä 2009 FCG Efecon Valtakunnallisille kotihoitopäiville. Molemmat koulutukset olivat kaksipäiväisiä.
13 Sivu 13 / 67 4 MALLIN SOVELTAMINEN UUDENMAAN YHTEISTYÖKUNNISSA Uudellamaalla hankerahoituksella palkattiin yhteensä viisi kokopäiväistä tukihenkilöä, kaksi osaaikaista oppisopimuskoulutuksessa olevaa lähihoitajaopiskelijaa, yksi kokopäiväinen ja yksi osaaikainen fysioterapeutti sekä yksi osa-aikainen toimintaterapeutti. Kaikki tukihenkilöt tulivat omasta kunnastaan ja he jatkoivat entisissä työsuhteissaan. Lähihoitajaopiskelijat suorittivat oppisopimuskoulutustaan Kaunialan sairaalan kuntoutus- ja hoito-osastoilla ja osallistuivat hankkeeseen osa-aikaisesti tekemällä kotikuntoutusta 1-2 päivää viikossa. Hankkeeseen palkatut Kaunialan fysioterapeutit, yksi kokopäiväinen ja yksi osa-aikainen sekä yksi osaaikainen toimintaterapeutti hoitivat kotona selviytymisen arvioinnit Kirkkonummella, Helsingissä, Hyvinkäällä ja Vantaalla. Järvenpää osallistui hankkeeseen kahdella osa-aikaisella kotihoidon fysioterapeutilla, jotka tekivät Järvenpään arviointikäynnit. Vantaa puolestaan osallistui hankkeeseen palkkaamalla puolipäiväisen fysioterapeutin, joka toteutti Vantaan arviointikäynnit. Fysioterapeutit ja toimintaterapeutti tekivät kotona selviytymisen arviointikäynnit kotikuntoutuksen käynnistämisen yhteydessä sekä puolen vuoden (6 kk) kuluttua kotikuntoutuksen aloittamisesta. Joidenkin asiakkaiden kohdalla toteutui myös vuoden (12 kk) arviointikäynti. Kotona selviytymisen arvioinnissa hyödynnettiin hankkeessa kehitettyä lomakkeistoa, johon oli koottu yleisesti käytössä olevia toimintakykyä arvioivia kysymyksiä ja mittareita (liite 2). Kirjaamiskäytäntö eri kunnissa vaihteli sen mukaan, mitä kirjaamisoikeuksia tukihenkilölle oli aiemmin myönnetty. Tämän takia kaikki asiakastiedot kirjattiin myös Kaunialan sairaalan potilastietojärjestelmään Mediatriin. Kotona selviytymisen arvioinnit ja kotikuntoutumissuunnitelma kirjattiin erillisille pdf-lomakkeille, jotka suunniteltiin hanketta varten. Erilliselle kotikuntoutus-lehdelle kirjattiin myös kotikäynnit, asiakkaan terveydentilan seuranta ja kotikäyntien yhteydessä tehdyt havainnot. Kotikuntoutumissuunnitelmat toimitettiin asiakkaalle kotiin. AKU-hankkeen omassa kansiossa. Kansiossa säilytettiin myös seurantalehteä, jonne tukihenkilöt kirjasivat jokaisen käynnin yhteydessä asiakkaan toimintakykyyn sekä käyntien sisältöön liittyviä asioita. Asiakkailta pyydettiin ensimmäisellä kotikäynnillä suostumus etukäteen määriteltyjen tietojen siirtämisestä Kaunialan Sairaala Oy:n ja kunnan työntekijöiden välillä (liite 4). Seuraavissa kappaleissa esitellään kunta ja kaupunkikohtaiset tulokset ja mallin sovellukset. 4.1 Helsingin kaupunki Helsingissä hanke käynnistettiin marraskuun 2008 alusta. Kokopäiväinen tukihenkilö, joka oli koulutukseltaan kodinhoitaja, aloitti hankkeessa marraskuussa Tukihenkilön palkkaus tuli hankkeesta. Kaunialan sairaalan avofysioterapeutti aloitti yhdessä tukihenkilön kanssa kotona selviytymisen arviointikäynnit marraskuun lopulla 2008.
14 Sivu 14 / 67 Kohderyhmä Asiakkaiksi valittiin pääsääntöisesti ei palvelujen piirissä olevat veteraanit ja sotainvalidit. Nämä henkilöt asuivat postinumeroalueella 00810, 00880, 00570, 00840, 00870, ja Helsingin itä-kaakossa. Kohderyhmää muodostettaessa ilmeni ongelmia veteraanien yhteystietojen saamisessa. Yhteistyö eri veteraanijärjestöjen kanssa oli kuitenkin myötämielistä ja heidän antamistaan nimilistoista tukihenkilö seuloi kotikuntoutusta eniten tarvitsevat. Kaikille valituille lähetettiin AKU-hankkeesta kertova informaatiokirje kotiin. Kirjeessä kerrottiin hankkeen sisältö, tavoitteet ja noin kahden viikon sisällä tapahtuva yhteydenotto puhelimitse. Helsingissä alkuvaiheen seulonta pitkittyi jonkin verran (kaksi viikkoa), koska tukihenkilö työsti yksin asiakkaiden seulonnan, kirjeiden lähettämisen ja yhteydenotot, kun vastaavasti muissa kunnissa tämä tehtiin yhteistyönä veteraaniasioista hoitavan henkilön kanssa. Tämän jälkeen käynnistyivät ensimmäiset kotikäynnit. Mallin sovellus Kaksi ensimmäistä kotikäyntiä tehtiin parityöskentelynä, jossa arvioitiin asiakkaan kotona selviytyminen. Arvioinnin yhteydessä tehtiin laaja toimintakyvyn arviointi, asuin- ja liikkumisympäristön kartoitus sekä muutostöiden arviointi. Tämän pohjalta laadittiin yhdessä asiakkaan kanssa yksilöllinen kotikuntoutumissuunnitelma. Koko hankkeen ajan tukihenkilöllä oli mahdollisuus käydä lähes kaikkien asiakkaiden luona kerran viikossa, koska suurin osa asiakkaista asui Herttoniemen Siilintien palvelutalossa. Tukihenkilön käyntejä oli joulukuun loppuun mennessä 780 ja fysioterapeuttien arviointikäyntejä yhteensä 123. Yhteistyöpalavereja pidettiin Helsingissä 12, joista kaksi oli kuntapalaveria. Asiakkaat Hankkeen päättyessä asiakkaita Helsingin alueella oli yhteensä 43. Kaikille näille asiakkaille tehtiin kotona selviytymisen arviointi, jonka jälkeen käynnistyi kotikuntoutus. Keskeyttäneitä oli yhteensä 11. Neljä asiakasta keskeytti heti alussa muutaman kotikuntoutuskäynnin jälkeen, yksi muutti palvelutaloon, kahdella oli liian paljon päällekkäistä ohjelmaa ja kahdella (pariskunta) puolison mustasukkaisuus aiheutti keskeytyksen. Kaksi asiakasta kuoli. Veteraanipalvelutalon asiakkaita oli 11, joista kymmenellä oli palvelupaketti, joka sisälsi mm. siivouksen, ateria- ja kauppapalvelut sekä kotisairaanhoidon. Aktiivisia asiakkaita oli hankkeen loppuvaiheessa 32. Hankkeen käynnistyessä vain kaksi asiakasta kuului kotihoidon piiriin. Hankkeen aikana kotihoitoa ei käynnistetty yhdellekään kotikuntoutusasiakkaalle. Omaishoitajaperheitä oli seitsemän. Laitoskuntoutusta sai hankkeen aikana kuusi asiakasta ja avofysioterapiaa yksi asiakas.
15 Sivu 15 / 67 Kotikuntoutuksen hyödyt ja asiakastyytyväisyys Kotikuntoutuksen vaikutusta mitattiin kotona selviytymisen arviointiin kuuluvalla haastattelulla ja monipuolisilla toimintakykytesteillä, jotka ovat tarkemmin kuvattuna Tuetun kotona kuntoutumisen mallissa kohdassa 2.2. Kotona selviytymisen arviointi. Tulosten mukaan voidaan päätellä, että verrattaessa kohderyhmän (n=24) alkutilannetta 6 kk:n välimittauksiin kivun kokeminen vähentyi VAS-kipujanalla mitattuna. Fyysisen toimintakyvyn SPPBtestistä suoriuduttiin paremmin ja lisäksi GDS-depressioseulalla mitattuna mieliala näytti kohentuneen. Päivittäisistä toiminnoista selviytyminen ADL-testistöllä mitattuna ja kognitiivisten toimintojen osalta MMSE:llä mitattuna puolestaan heikentyivät. Huomioitavaa tuloksissa oli myös se, että MMSE:n lähtötaso oli jo kotikuntoutuksen alkuvaiheessa melko heikko eli pistettä. Myös ADL:n alkumittausten tulos oli suhteellisen matala eli / 58 pistettä. ADL-kysely sisältää 18 kysymystä (0p. = selviytyy vaikeuksitta, 1p. = on vaikeuksia, 2p. = ei pysty ilman toisen henkilön apua, 3p. = ei pysty edes autettunakaan). Lisäksi suullisessa palautteessa asiakkaat kertoivat kotikuntoutuksen ansiosta kävelynsä tulleen varmemmaksi, vaikka tasapainossa olikin edelleen ongelmia. Psykososiaalisen toimintakyvyn alueella he kokivat kotikuntoutuksen puolestaan lisänneen turvallisuuden tunnetta, koska he tiesivät, että heistä huolehditaan. Myös monen yksinäisyyden tunne lievittyi kotikäyntien säännöllisyyden ja kestoltaan riittävän pitkän sekä tutun tukihenkilön käynnin myötä. Asiakkaat olivat iloisia siitä, että palvelu oli suunniteltu juuri heidän tarpeilleen. Tulokset ovat kokonaisuudessaan nähtävillä liitteessä 6. Jatkosuunnitelmat toimintamallin hyödyntämisessä Helsingissä uuden mallin mukainen kotikuntoutus nähtiin toimivaksi ja toimintaa ollaan kiinnostuneita jatkamaan, jos Valtiokonttorin ohjeet mahdollistavat jatkossa rintamaveteraanien kuntoutusmäärärahojen käytön tähän toimintaan. Alustavissa keskusteluissa on pohdittu eri vaihtoehtoja asiakkaiden valinnassa, toiminnan järjestämistavassa ja rahoituksesta. Keskusteluissa nousivat parhaimmiksi vaihtoehdoiksi joko toiminnan järjestäminen kunnan omana toimintana tai siten, että fysioterapeutin / toimintaterapeutin osuus hankittaisiin ostopalveluna. Eri vaihtoehtojen pohdintaa jatketaan seuraavassa helmikuun 2010 yhteistyöpalaverissa. 4.2 Hyvinkään kaupunki Hyvinkäällä hanke käynnistettiin marraskuun 2008 alussa. Tukihenkilö, joka oli koulutukseltaan sosiaaliohjaaja, siirtyi hankkeeseen Hyvinkään Veteraanitalolta ja aloitti työt marraskuussa Tukihenkilön palkkaus tuli hankkeesta. Kaunialan sairaalan avofysioterapeutti ja toimintaterapeutti aloittivat kotona selviytymisen arviointikäynnit yhdessä tukihenkilön kanssa marraskuun 2008 alusta. Sekä avofysioterapeutin että toimintaterapeutin palkkaus tuli hankkeesta.
16 Sivu 16 / 67 Kohderyhmä Kohderyhmäksi valittiin liikkumis- ja toimintakyvyltään heikentyneet kotihoidon, veteraani- tai päiväkuntoutukseen aiemmin osallistuneet veteraanit ja sotainvalidit, joilla oli vähän muita palveluita sekä vaikeuksia osallistua muuhun päivätoimintaan. Asiakkaita kartoitettiin yhdessä Hyvinkään Veteraanitalon, kotihoidon ja fysioterapian kanssa. Asiakkaille lähetettiin ensin informaatiokirje, jossa kerrottiin hankkeen sisältö, tavoitteet ja noin kahden viikon sisällä tapahtuva yhteydenotto puhelimitse. Tämän jälkeen tukihenkilö otti heihin puhelimitse yhteyttä ja sopi ajan kotikäyntiä ja kotona selviytymisen arviointia varten. Mallin sovellus Tukihenkilö kävi kerran viikossa asiakkaiden luona, avofysioterapeutti ja / tai toimintaterapeutti kahdesti kotikuntoutuksen käynnistämisen yhteydessä. Kotona selviytymisen arviointi ja kotikuntoutumissuunnitelma tehtiin kahdella ensimmäisellä kotikäynnillä. Kotikuntoutumissuunnitelmaa tarkistettiin tarvittaessa kunnon kohentumisen tai heikentymisen tai muuton yhteydessä. Seuraavat arviointikäynnit tehtiin puolen vuoden kuluttua kotikuntoutuksen käynnistämisestä. Tukihenkilön työ sisälsi kokonaisvaltaisen liikkumis- ja toimintakyvyn tukemisen lisäksi myös edunvalvontaan liittyviä asioita, asumistuen, kuljetustuen eli taksikortin, eläkettä saavan hoitotuen sekä laitoskuntoutukseen hakemisen avustamista, kotihoidon ja muistihoitajan kartoituskäynnin tilaamista sekä sosiaali- ja terveydenhuollon maksukattoasian hoitamista. Tukihenkilön käyntejä oli joulukuun loppuun mennessä 856 ja fysioterapeuttien / toimintaterapeutin arviointikäyntejä yhteensä 130. Yhteistyöpalavereja pidettiin Hyvinkäällä 12, joista kaksi oli kuntapalaveria. Asiakkaat Hankkeen päättyessä asiakkaita oli 40. Keskeyttäneitä oli 8. Syy keskeytykseen oli useimmiten asiakkaan kuolema (6). Yksi muutti paikkakunnalta pois ja yksi joutui pysyvään laitoshoitoon. Hankkeen käynnistyessä 21 asiakasta kuului kotihoidon piiriin. Hankkeen aikana kotihoito käynnistettiin kolmelle asiakkaalle. Omaishoitajaperheitä oli viisi. Hankkeen loppuvaiheessa aktiivisia asiakkaita oli 33. Kotikuntoutuksen hyödyt ja asiakastyytyväisyys Kotikuntoutuksen vaikutusta mitattiin kotona selviytymisen arviointiin kuuluvalla haastattelulla ja monipuolisilla toimintakykytesteillä, jotka ovat tarkemmin kuvattuna Tuetun kotona kuntoutumisen mallissa kohdassa 2.2. Kotona selviytymisen arviointi. Tulosten mukaan voidaan päätellä, että verrattaessa kohderyhmän (n=21) alkutilannetta 6 kk:n välimittauksiin fyysisen toimintakyvyn SPPB- testistä suoriuduttiin paremmin ja lisäksi GDSdepressioseulalla mitattuna mieliala näytti kohentuneen. Kivun kokeminen VAS-kipujanalla mitat-
17 Sivu 17 / 67 tuna, päivittäisistä toiminnoista selviytyminen ADL-testistöllä mitattuna ja kognitiivisten toimintojen osalta MMSE:llä mitattuna puolestaan heikentyivät. Huomioitavaa tuloksissa oli se, että MMSE:n lähtötaso oli jo kotikuntoutuksen alkuvaiheessa melko matala eli pistettä. Myös ADL:n alkumittausten tulos oli heikko eli 20.33/58 pistettä. ADL-kysely sisältää 18 kysymystä (0 p. = selviytyy vaikeuksitta, 1 p. = on vaikeuksia, 2 p. = ei pysty ilman toisen henkilön apua, 3 p. = ei pysty edes autettunakaan). Lisäksi suullisessa palautteessa asiakkaat kertoivat kotikuntoutuksen helpottaneen kotona selviytymistä, lisänneen turvallisuuden tunnetta ja lievittäneen yksinäisyyttä. Tulokset ovat kokonaisuudessaan nähtävillä liitteessä 6. Jatkosuunnitelmat toimintamallin hyödyntämisessä Hyvinkäällä koettiin, että uuden mallin mukaista kotikuntoutusta jo toteutetaan kunnassa. Näin ollen hanke ei tuonut paljon uutta veteraaneille suunnattuun palvelutarjontaan. Toisaalta uudesta vaihtoehdosta oltiin kiinnostuneita ja toimintaa saatetaan jatkaa, jos Valtiokonttorin ohjeet mahdollistavat jatkossa rintamaveteraanien kuntoutusmäärärahojen käytön tähän toimintaan. 4.3 Järvenpään kaupunki Järvenpään hanke käynnistettiin Uudenmaan kunnista ensimmäisenä. Tukihenkilö, joka oli koulutukseltaan lähihoitaja, aloitti hankkeen kokopäiväisenä työntekijänä lokakuussa Tukihenkilön palkkaus tuli hankkeesta. Kaksi hankkeessa työskennellyttä Järvenpään kotihoidon fysioterapeuttia aloittivat kotona selviytymisen arviointikäynnit jo hieman aiemmin eli syyskuun puolesta välistä alkaen. Järvenpään fysioterapeutit tekivät yhden kotikäynnin asiakkaiden luona kotikuntoutuksen käynnistämisen yhteydessä. Fysioterapeutit työskentelivät hankkeessa osa-aikaisesti oman työnsä ohessa. Järvenpään kaupunki vastasi heidän palkkakuluistaan. Kohderyhmä Kohderyhmäksi valittiin veteraanit ja sotainvalidit, joiden vielä arvioitiin hyötyvän kotikuntoutuksesta, eivätkä olleet muiden palveluiden piirissä. Järvenpään palveluohjaaja seuloi mahdolliset kotikuntoutusasiakkaat ja lähetti heille AKU-hankkeesta kertovan informaatiokirjeen kotiin. Kirjeessä kerrottiin hankkeen sisältö, tavoitteet ja noin kahden viikon sisällä tapahtuva yhteydenotto puhelimitse. Tämän jälkeen fysioterapeutti otti puhelimitse heihin yhteyttä ja sopi ajan kotikäyntiä ja kotona selviytymisen arviointia varten. Myöhemmässä vaiheessa asiakkaita tuli hankkeen piiriin mm. kotihoidon, kotiuttamistiimin sekä toimintaterapeutin pyynnöstä ja yhteydenotosta. Mallin sovellus Fysioterapeutti teki ensimmäisen kotikäynnin ja kotona selviytymisen arvioinnin. Tämän pohjalta laadittiin yhdessä asiakkaan kanssa yksilöllinen kotikuntoutumissuunnitelma. Tukihenkilö jatkoi kotikuntoutusta asiakkaiden luona alkuvaiheessa kerran viikossa. Myöhemmässä vaiheessa kotikun-
18 Sivu 18 / 67 toutuskäyntejä harvennettiin kotikuntoutumissuunnitelman mukaisesti. Tukihenkilön tehtäväksi jäi monen asiakkaan kohdalla selvittää tie kunkin yksilölliseen motivaation lähteeseen, kuten fysioterapeutti kuntaselosteessaan kuvasi asian. Halu suunnitella tulevaisuutta oli monen kohdalla kadonnut, joten tämän löytyminen oli ensimmäinen asia toimintakyvyn kohentumisessa. Kotikuntoutus sisälsi monipuolisesti ja laaja-alaisesti toimintakykyä tukevia interventioita kotikuntoutumissuunnitelman mukaisesti. Työhön kuului myös yhteyden pitäminen eri verkostoihin mm. muistihoitajaan, omahoitajaan, palveluohjaajaan, vanhusten päiväkotiin sekä muihin kunnan ja yksityisiin palveluntuottajiin. Puolen vuoden väliarvioinnit tehtiin yhdessä fysioterapeutin, tukihenkilön ja asiakkaan kanssa. Tukihenkilön käyntejä oli helmikuun 2010 loppuun mennessä 835 (arvio) ja fysioterapeuttien arviointikäyntejä yhteensä 59. Yhteistyöpalavereja pidettiin Järvenpäässä 14, joista kaksi oli kuntapalaveria. Asiakkaat Hankkeeseen osallistui 49 veteraania, joista 10 keskeytti. Yksi ei kokenut kotikuntoutusta tarpeelliseksi, yksi koki olevansa liian hyväkuntoinen, kahden veteraanin keskeytyksen syy oli laitoshoitoon siirtyminen ja kuusi kuoli. Kotihoidon asiakkaita oli 14. Aku-asiakkaista yksikään ei siirtynyt hankkeen aikana kotihoidon piiriin. Omaishoitajaperheitä oli kahdeksan. Aktiivisia asiakkaita hankkeen päättyessä oli 35. Kotikuntoutuksen hyödyt ja asiakastyytyväisyys Kotikuntoutuksen vaikutusta mitattiin kotona selviytymisen arviointiin kuuluvalla haastattelulla ja monipuolisilla toimintakykytesteillä, jotka ovat tarkemmin kuvattuna Tuetun kotona kuntoutumisen mallissa kohdassa 2.2. Kotona selviytymisen arviointi. Tulosten mukaan voidaan päätellä, että verrattaessa kohderyhmän (n=13) alkutilannetta 6 kk:n välimittauksiin kivun kokeminen vähentyi VAS-kipujanalla mitattuna, fyysisen toimintakyvyn SPPBtestistä suoriuduttiin paremmin ja päivittäisistä toiminnoista selviytyminen ADL-testistöllä mitattuna oli sujuvampaa. Myös kognitiiviset toiminnot MMSE:llä mitattuna paranivat. GDSdepressioseulalla mitattuna mieliala puolestaan näytti hieman heikentyneen. Tulokset ovat kokonaisuudessaan nähtävillä liitteessä 6. Lisäksi suullisessa palautteessa asiakkaat kertoivat, että turvallisuuden tunne lisääntyi kotikuntoutuksen ansiosta. He pitivät myös tärkeänä ja luottamusta lisäävänä, että tukihenkilö oli sama koko kotikuntoutuksen ajan.
19 Sivu 19 / 67 Jatkosuunnitelmat toimintamallin hyödyntämisessä Järvenpäässä uusi toimintamalli koettiin toimivaksi ja tärkeäksi lisävaihtoehdoksi muiden veteraanikuntoutuksen vaihtoehtojen rinnalle. Jos Valtiokonttorin ohjeet rintamaveteraanien kuntoutuksen järjestämisestä mahdollistavat määrärahan käyttämisen uuden toiminnan järjestämiseen, Järvenpään kaupunki on kiinnostunut toteuttamaan kotikuntoutusta omana toimintanaan. 4.4 Kirkkonummen kunta Kirkkonummella hanke käynnistettiin lokakuussa Tukihenkilö, joka oli koulutukseltaan perushoitaja, aloitti hankkeen puolipäiväisenä työntekijänä lokakuussa Kahden ensimmäisen viikon jälkeen tukihenkilö jatkoi hankkeessa kokopäiväisenä työntekijänä. Tukihenkilö tuli hankkeeseen Kirkkonummen terveystoimesta ja hänen palkkaus tuli hankkeesta. Tukihenkilön ja fysioterapeutin erityisvaatimuksena oli kaksikielisyys, jotta kaikille asiakkaille oli mahdollista tarjota palvelua heidän omalla äidinkielellään. Kohderyhmä Kohderyhmä valittiin veteraanikuntoutuksen ja kotihoidon asiakkaista, jotka saivat muita palveluita mahdollisimman vähän. Tavoitteena oli etsiä veteraaneja ja sotainvalideja, jotka eivät olleet aiemmin saaneet palveluita. Kaikille valituille lähetettiin AKU-hankkeesta kertova informaatiokirje kotiin. Kirjeessä kerrottiin hankkeen sisältö, tavoitteet ja noin viikon sisällä tapahtuva yhteydenotto puhelimitse. Kirkkonummen sosiaalityöntekijä ja veteraaniasioista vastaava henkilö otti heihin yhteyttä puhelimitse ja sopi alustavasti ensimmäisestä kotikäynnistä. Mallin sovellus Kaunialan sairaalan avofysioterapeutti aloitti kotona selviytymisen arviointikäynnit yhdessä tukihenkilön kanssa lokakuun alussa. Tukihenkilö kävi asiakkaiden luona kerran viikossa ja avofysioterapeutti kaksi kertaa kotikuntoutuksen käynnistämisen yhteydessä. Kahdella ensimmäisellä yhteisellä kotikäynnillä tehtiin kotona selviytymisen arviointi ja kotikuntoutumissuunnitelma. Tämän jälkeen tukihenkilö jatkoi kotikäyntejä itsenäisesti. Seuraavat arviointikäynnit tehtiin puolen vuoden ja vuoden kuluttua kotikuntoutuksen käynnistämisestä. Tukihenkilön rooli korostui kotikuntoutuksen edetessä. Moni asiakas koki tukihenkilön luottohenkilönä, johon saattoi tukeutua ja johon pystyi luottamaan. Tärkeäksi asiaksi koettiin, että tukihenkilö oli aina sama ja hänen käyntinsä olivat säännöllisiä. Tukihenkilö itse kuvasi, että hänen työtehtävänään oli tukea, motivoida, kuunnella, ohjata, opastaa, selvittää, delegoida ja reagoida. Tukihenkilön käyntejä oli helmikuun 2009 loppuun mennessä 835 (arvio) ja fysioterapeuttien arviointikäyntejä yhteensä 110. Yhteistyöpalavereja pidettiin Kirkkonummella 17, joista kaksi oli kuntapalaveria.
20 Sivu 20 / 67 Asiakkaat Hankkeeseen osallistui 38 veteraania, joista 9 keskeytti. Viiden veteraanin keskeytyksen syy oli laitoshoitoon siirtyminen, yksi ei kokenut tarvitsevansa kotikuntoutusta ja kaksi kuoli. Kotihoidon asiakkaita oli 11. Yksi asiakas siirtyi lyhyeksi aikaa kotihoidon piiriin, mutta lopetti myöhemmin asiakkuuden. Omaishoitajaperheitä oli viisi. Aktiivisia asiakkaita hankkeen päättyessä oli 21. Kotikuntoutuksen hyödyt ja asiakastyytyväisyys Kotikuntoutuksen vaikutusta mitattiin kotona selviytymisen arviointiin kuuluvalla haastattelulla ja monipuolisilla toimintakykytesteillä, jotka ovat tarkemmin kuvattuna Tuetun kotona kuntoutumisen mallissa kohdassa 2.2. Kotona selviytymisen arviointi. Tulosten mukaan voi päätellä, että verrattaessa kohderyhmän (n = 16) alkutilannetta 6 kk:n välimittauksiin kivun kokeminen vähentyi VAS-kipujanalla mitattuna ja fyysisen toimintakyvyn SPPBtestistä suoriuduttiin paremmin. Päivittäisistä toiminnoista selviytyminen ADL-testistöllä mitattuna, mieliala GDS-depressioseulalla mitattuna ja kognitiivisten toimintojen osalta MMSE:llä mitattuna puolestaan heikentyivät. Huomioitavaa tuloksissa oli, että ADL:n alkumittausten tulos oli jo lähtötilanteessa suhteellisen heikko eli / 58 pistettä. ADL-kysely sisältää 18 kysymystä (0 p. = selviytyy vaikeuksitta, 1 p. = on vaikeuksia, 2 p. = ei pysty ilman toisen henkilön apua, 3 p. = ei pysty edes autettunakaan). Tulokset ovat kokonaisuudessaan nähtävillä liitteessä 6. Lisäksi suullisessa palautteessa asiakkaat kertoivat, että ovat saaneet yksinäisyyteen apua kotikuntoutuksesta. On tärkeää, että on joku, joka välittää ja käy luona. On helpottavaa, kun saa rauhassa puhua jollekin, eikä asioita tarvitse yksin miettiä. Itseluottamus asioiden omatoimiseen hoitamiseen on parantunut, monet ovat uskaltaneet hoitaa asioita yksinkin, kun on ensin saanut harjoitella tukihenkilön kanssa. Henkisellä tasolla kotona selviytymisen koetaan parantuneen paljonkin, vaikka fyysisesti kunto on saattanut heiketä, koska asiakkaat ovat saaneet kotikuntoutuksen aikana myös neuvoja, tietoa ja tukea arjen asioihin. Jatkosuunnitelmat toimintamallin hyödyntämisessä Kirkkonummella uuden mallin mukainen kotikuntoutus nähtiin toimivaksi ja toimintaa ollaan heti kiinnostuneita jatkamaan, jos Valtiokonttorin ohjeet mahdollistavat jatkossa rintamaveteraanien kuntoutusmäärärahojen käytön tähän toimintaan. Kirkkonummi suunnittelee hankkivansa palvelun ostopalveluna.